Diari Oficial de la Generalitat Valenciana


Sumari del DOGV 5520, del 25-05-2007 (2007/6795)

RESOLUCIÓ de 23 d'abril de 2007, de la consellera de Benestar Social, per la qual es concedixen els premis en les categories de millor espot publicitari i millor cartell i fullet, que promocionen el Recurs de Famílies Educadores en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5520

Data del DOGV
:   25-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6795


Data del document
:   23-04-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * distinció honorífica
    * belles arts
    * publicitat
    * premi cultural

RESOLUCIÓ de 23 d'abril de 2007, de la consellera de Benestar Social, per la qual es concedixen els premis en les categories de millor espot publicitari i millor cartell i fullet, que promocionen el Recurs de Famílies Educadores en la Comunitat Valenciana. [2007/6795]  
Per l'Ordre de 17 de novembre de 2006, de la conselleria de Benestar Social, es van aprovar les bases i es va convocar un concurs per a concedir els premis en les categories de millor espot publicitari i millor cartell i fullet, que promocionen el Recurs de Famílies Educadores en la Comunitat Valenciana (DOGV núm. 5.417, de 29 de desembre de 2006), a fi de donar a conéixer i difondre este recurs en la Comunitat Valenciana  
Constituït el jurat d'acord amb el que disposa la base sexta de l'annex de l'esmentada Ordre de 17 de novembre de 2006 i examinats els treballs presentats, han acordat elevar proposta de concessió dels premis, en els termes que consten en l'acta de la sessió celebrada el dia 5 d'abril de 2007.  
Per això, d'acord amb el que establix la base octava de l'annex de l'esmentada Ordre de 17 de novembre de 2006, en relació amb el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la conselleria de Benestar Social (DOGV núm. 4.543, de 14 de juliol de 2003), modificat pel Decret 22/2007, de 16 de febrer, del Consell (DOCV núm. 5.454, de 20 de febrer de 2007), resolc:  
Primer. Concedir el premi en la categoria de millor espot publicitari per a promocionar el Recurs de Famílies Educadores en la Comunitat Valenciana, per una quantia de 4.000,00 euros, al projecte que porta per títol "Nines" presentat pel Sr. José Vicente Sastre Mangriñán, en representació de l'empresa Industrias de la Comunicación y el Envase. SL (Incomedia).  
Segon. Concedir el premi en la categoria de millor cartell i fullet per a promocionar el Recurs de Famílies Educadores en la Comunitat Valenciana, per una quantia de 2.000,00 euros, al projecte que porta per títol "Nines", presentat pel Sr. José Vicente Sastre Mangriñán, en representació de l'empresa Industrias de la Comunicación y el Envase, SL (Incomedia).  
Tercer. Publicar la present resolució en el Diari Oficial de la Comunitat Valenciana.  
València, 23 d'abril de 2007.- La consellera de Benestar Social: Alicia de Miguel García.